Atgriešanās
Akadēmiķa Pētera Federa 125. dzimšanas dienas sakarā
Vaidelotis Apsītis
Tēlnieks Zāle mums visiem ir pazīstams, bet ne vienam vien var rasties jautājums, kas bija Pēteris Feders? Kāpēc līdz pat pēdējam laikam tik maz zināms par akadēmiķi Federu? Savā laikā iecienītu arhitektu, pe dagogu, sabiedrisku darbinieku.

«Man vēl ir baigi iedomāties,» 1962. gadā sava mūža norietā at cerējās kādreizējais Rīgas dār zu direktors, viens no Rīgas Brā ļu kapu veidotājiem Andrejs Zei daks, «kas būtu noticis ar manu tik rūpīgi un ilgos gados veidoto (Brāļu) kapu plānojumu, ja nebūtu Laima mums piešķīrusi šos divus vīrus Zāli un Federu.» (No AZeidaka vēstules trimdā ainavu arhitektam Kārlim Baro nam.) Pētera Federa dzīve atšķirībā no tēvoča, latviešu reālistiskās ai navu glezniecības pamatlicēja Jū lija Federa mūža gaitām noris tālu aiz Latvijas robežām. Viņš dzimis Kazaoā 1868. gada 29. jūl ijā. Bērnība, jaunība un pat liela daļa no brieduma gadiem aizri tēja cariskās Krievijas sabiedrībā- 1894. gadā P.Feders pabeidza Pēterburgas Mākslas akadēmijas arhitektūras nodaļu ar I šķiras mākslinieka grādu. Politiskās pārmaiņas Austrumeiropā pēc Pirmā pasaules kara 52 gadus ve cajam akadēmiķim liek atcerēties viņa senču zemi. 1920. gada sā kumā viņš pārcēlās uz dzīvi Latvijā.

Te P.Federa dzīvi Latvijā sarežģīja valodas barjera: līdzšinējā mūža lielāko daļu nodzīvodams ārpus tēvzemes, viņš aizmirsis latviešu valodu. Nepārval dīdams to, viņš nevarēja uzsākt pedagoģisko darbu Latvijas Uni versitātes Arhitektūras fakultātē. Atsaucīgāka bija Mākslas akadēmija. Rektors Vilhelms Purvītis 1921. gada februārī lūdza iz glītības ministru atļaut P.Federam tikai vienu gadu lekcijas «līdz pamatīgai latviešu valodas piesavināšanai lasīt krievu valodā».

Profesors P.Upītis, kādreizē jais P.Federa students, savās atmiņās atcerējās, ka meistars visumā labi satika ar studentiem, bet ne reizi vien izraisījās kon flikts ar tiem, kas neprata krie viski, jo sākumā nodarbības no tika krievu, dažkārt arī vācu valodā.

Latvijā sava pedagoģiskā darba kulmināciju P.Feders sasniedz 1926. gada 7.maijā, kad viņu ievēlēja par profesoru ornamentu stila mācībā un kompozīcijā.

P.Feders, kaut arī darba akadēmijā liku likām, uzņēmās vēl vairākus citus atbildīgus pienākumus. 1924. gada 15. decembrī viņu iecēla par Brāļu kapu komitejas tehniskās komisijas priekšsēdētāju un līdz pat sava mūža nogalei vadīja, koordinēja un pārraudzīja Zāles un Zeidaka iecerētā ansambļa celtniecību. Kopš 1930. gada P.Feders ir ari Brīvības pieminekļa tehniskās komisijas loceklis. Latvijas valdība sakarā ar valsts desmit gadu jubilejas svētkiem par izcilām pūlēm un nopelniem Latvijas izkopšanas un nostiprināšanas darbā P.Federam piešķīra Triju zvaigžņu ordeņa trešo šķiru.

Profesora P.Federa mūžs izdzisa Jelgavā 1936. gada 9. novembrī. No sava mūža 68 gadiem P.Feders Latvijā aizvadījis tikai 16. Nozīmīgāko darbu P.Feders veica vairāk nekā 12 gadus vadīdams Brāļu kapu komitejas tehnisko komisiju, kurā viņš nepārtraukti sadarbojās ar tēlnieku KZāli un viņa tuvāko līdzstrādnieku ainavu arhitektu A.Zeidaku. P.Federa darbs neaprobežojās tikai ar saimniecisko un organizatorisko vadību. Grūti aptvert darbu apjomu tādam monumentālam ansamblim, kāds ir Brāļu kapi. P.Feders tur darbojās bez skaļuma Saglabātie Brā ļu kapu komitejas valdes un teh niskās komisijas protokoli liecina, ar kādu smalkjūtību, organi zētāja talantu un profesionālu iz pratni P.Feders vadīja sēdes, kurās ne vienmēr izteikti vienādi viedokļi.

Piemēram, kādā komisijas sēdē Zāle bija atbalstījis Zeidaka iz virzīto ierosinājumu Mātes Latvijas tēla pakājē pie noslēdzošās sienas izveidot Nezināmā kara vīra kapu. Pēc Pirmā pasaules ka ra šāda simboliska nezināmo kri tušo varoņu goda iemūžināšana Eiropā bija ļoti izplatīta. Tomēr diskusijas gaitā Feders cēla ie bildumus, paskaidrodams, ka šāds priekšlikums ir pretrunā ar Brāļu kapu ieceri: kapos jau bija guldīti daudzi nezināmi karavīri (gandrīz 200). Šādas atsevišķas memoriālas vietas akcentēšana tāpēc nav pieļaujama. To varētu celt kur citur pilsētā, jo «Brāļu kapu ansamblis celts visiem kā brāļiem». Gan Zeidaks, gan Zāle šo argumentu uzskatīja par pie tiekami pamatotu.

Kā zināms, konkursa izšķiro šajā kārtā, uzsvērdams Zeidaka nobeigto ainavu, Zāle bija saga tavojis visas kapsētas modeli ģip sī. Tajā skaidri bija izteikti visi trīs galvenie kompozīcijas ele menti ieejas vārti ar Pārdomu aleju, Varoņu terasi un iegrem dēto kapulauku. Šajā priekšliku mā Mātes Latvijas tēls atradās uz augšējās terases aptuveni vie tā, kur pašreiz liesmo Mūžīgā uguns. Arhitektoniskajā uzbūvē tēls bija pacelts uz augstas ark veidīgas bāzes, kuras stūros iz vietotas Latvijas novadu Vid zemes, Kurzemes, Zemgales un Latgales heraldiskas senlatvie šu figūras, līdzīgas tām, kas vē lāk tiks izvietotas pie noslēdzo šās Latvijas sienas Mātes Latvijas pakājē. Tas daudzus nepār liecināja, jo šāda telpiskās kom pozīcijas pāršķelšana divās daļās un kulminācijas sasniegšana gan drīz puskilometru garās arhitek toniskās anfilādes pusceļā jūta mi vājināja galvenā elementa kapulauka nozīmi. Bez tam pa matotus iebildumus izraisīja Mātes Latvijas tēlnieciskais risinājums: būdama ansambļa domi nante, tā ar seju gan bija pavēr sta pret kapulauku, bet pret ienācēju ar mugurpusi. Kā apliecina 1925. gada 9.februāra sēdes protokols, šo uzbūves nepilnību ātri aptvēra komisijas priekšsēdētājs. Šo gadījumu labi atcerējās ari A.Zeidaks, rakstīdams, ka «Feders paņēma Latvijas tēlu un nolika to kapsētas no slēgumā». Zāle, tāpat kā pārējie komisijas locekļi, bez ierunām piekrita šādam risinājumam, un tēlnieks savu projektu pārstrādā ja. Līdz ar to ansamblis, sasnieg dams mērķtiecīgi organizētu aj navisko dinamiku, barokālo dižu mu un uzbūves skaidrību, iegu va savu tagadējo izskatu.

Tas vien ļauj P.Federa vārdu droši minēt blakus tādiem izciliem meistariem, kādi bija KZāle un A.Zeidaks, kurš, vērodams KZāles un P.Federa sadarbību, uzsver, ka tēlnieks ievēroja sava kolēģa aizrādījumus un «īpaši padevās prof. P.Federa autoritātei» (A.Zeidakapasvitrojums). P.Feders cienīja savus sarunu biedrus, augstāk par visu vērtēja darba tikumu. Profesora P.Upīša atmiņā viņš bija saglabājies omulīgs, dzīvespriecīgs. Nekad viņu nemanīja sapīkušu. Pati āriene izstaroja labestību, sirsnību. Bija vienmēr kustīgs un nenogurdināms. Neliela auguma. Mazliet sakņupis. Pliku galvu tikai nedaudz matu uz deniņiem. Ar biezām, pāri acīm krītošām uzacīm.

Šogad aprit 125 gadi kopš akadēmiķa P.Federa dzimšanas. Kas uzņemsies pienākumu viņa aizmirstajai atdusas vietai piešķirt pienācīgu izskatu, kura ar vēsturnieka Oļģerta Auna pūlēm atrasta, gan ieaugusi krūmājos un daļēji pārsegta ar jaunāko laiku apbedijumiem?

Laikr. “Diena”, 1993. gada 15. maijs